恩雅

恩雅·帕翠西亞·伯倫南係愛爾蘭共和國獨立音樂家。若以樂隊嚟講，恩雅一詞就包括：恩雅本人、Nicky Ryan、同埋Roma Ryan。恩雅呢個名實就係愛爾蘭語嘅名喺英語入面嘅拼音。

開展音樂事業 
恩雅1961年喺愛爾蘭共和國Donegal郡Gweedore鎮嘅一個音樂世家出世。佢阿爺係一個喺愛爾蘭巡迴演出嘅樂隊成員，老豆喺未經營酒吧生意前係一個叫做Slieve Foy Band嘅樂隊領隊，而佢阿媽曾經係一個舞蹈團成員，稍後時間喺Gweedore Comprehensive School任教音樂。另外，恩雅有4兄弟同4姊妹，其中幾位曾喺1968年組成一支叫An Clann嘅樂隊。

1980年，恩雅加入Clannad樂隊，樂隊成員包括七個兄弟姊妹，同埋孖生嘅阿叔Noel同Padraig Duggan。

喺同埋Fuaim呢2張專輯入面，恩雅負責鍵盤演奏同唱背景音樂。1982年，兼任製作人同經理嘅Nicky Ryan離開Clannad樂隊。恩雅都同時離開樂隊同Nicky合作，開始佢嘅個人事業。

獲獎 
1993年葛萊美獎，最佳新世紀音樂獎，獲獎專輯《牧羊人之月》
1997年葛萊美獎，最佳新世紀音樂獎，獲獎專輯《樹的回憶》
2002年葛萊美獎，最佳新世紀音樂獎，獲獎專輯《雨過天晴》
2007年葛萊美獎，最佳新世紀音樂獎，獲獎專輯 Amarantine 
2002年奧斯卡最佳原創歌曲獎提名，提名歌曲 May It Be
2002年金球獎最佳原創歌曲獎提名，提名歌曲 May It Be

個人專輯／作品一覽 
1986年，恩雅為電影The Frog Prince配樂。

1987年，恩雅為BBC嘅特別節目The Celts配樂，BBC為呢啲配樂發行一張叫enya 嘅專輯。因為呢張專輯令恩雅嘅音樂受到wea總裁Rob Dickins嘅注意，同佢簽唱片合約。

1988年，恩雅喺wea嘅第1張正式個人專輯Watermark發行。

1991年，第2張專輯Shepherd Moons發行。

1992年，wea攞咗專輯enya嘅發行權，經過重新編曲混音後，改名做The Celts全球發行。

1995年，第4張專輯The Memory of the Trees發行。

1998年，精選輯Paint The Sky with Stars發行。

2000年，第5張專輯A Day without Rain發行。

2001年，恩雅為電影The Lord of the Rings: The Fellowship of the Ring譜寫同演唱主題曲「May It Be」。

2005年，第6張專輯Amarantine發行。

2008年，第7張專輯And Winter Came喺11月10號出。

2009年，精選輯 The Very Best of Enya發行。

2015年，第8張專輯 Dark Sky Island 喺11月20號出。

攷

Enya | Biography, Albums, Streaming Links | AllMusic
 The Directory of the Web
 Enya  [WorldCat Identities]

類:格林美獎得主
類:愛爾蘭歌手
類:女歌手
類:天主教徒